Еди Маринов
Заспивам, насън

chitanka.info

Заспивам, насън

две думи мълвя,

излизат насън

самотни в нощта.

Заспивам, насън

отварям очи,

те тихо насън

се пълнят с сълзи.

Заспивам, насън

те търся, къде

отиде насън

прекрасно дете.

Заспивам, насън

съм тук, ти си с мен,

тъй идва насън

поредният ден…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.